એક તરફ મુંબઈમાં સતત વરસી રહેલા વરસાદે બુધવારે વિરામ લીધો છે તો ઉત્તરાખંડમાં કહેર વરસાવ્યો છે. સતત ભારે વરસાદથી વિવિધ ઘટનાઓમાં દહેરાદૂનમાં સાત વ્યક્તિઓનાં મોત થયા છે. ભારે વરસાદના કારણે સ્કૂલો બંધ રાખવા આદેશ અપાયા છે. છેલ્લા બે દિવસથી મૂશળધાર વરસાદના કારણે નદીઓ ગાંડીતૂર બની છે અને અનેક સ્થળોએ પૂરના પાણીથી પુલ ધોવાઈ ગયા છે. દરમિયાન હવામાન વિભાગે આગામી ત્રણ દિવસમાં હજુ પણ ભારે વરસાદ પડવાની આગાહી કરી છે.